open-index/open-wikipedia-markdown huggingface dataset:
Εγκούτου Ολίσε

Ο **Εγκούτου Ολίσε** είναι Νιγηριανός ποδοσφαιριστής, γεννημένος στην πόλη Λάγος της Νιγηρίας στις 18 Νοεμβρίου 1980. Αγωνίζεται στον χώρο του κέντρου. Ο Εγκούτου είναι νεότερος αδερφός του Σάντει Ολίσε, διεθνή Νιγηριανού και πρώην ποδοσφαιριστή των ομάδων Γιουβέντους και ΑΦΚ Άγιαξ. Είναι κάτοχος Γαλλικού διαβατηρίου.

## Βιογραφικό
Ξεκίνησε την καριέρα του από τη Νανσί το 1998. Έχει κάνει μια αξιοπρόσεκτη καρίερα στη Γαλλία, όπου αγωνίστηκε μεταξύ άλλων στις ομάδες Νανσί, Μονπελιέ και Γκρενόμπλ. Από την αγωνιστική περίοδο 2008-09 αγωνίζεται στην Ελλάδα αρχικά αγωνίστηκε με την ομάδα του Πανθρακικού Κομοτηνής και, όταν αυτη υποβιβάστηκε, δόθηκε ως δανεικός στον Εργοτέλη. Το 2012 το συμβόλαιο του τελείωσε και υπέγραψε συμβόλαιο συνεργασίας με την Παναχαϊκή. Η συνεργασία τους κράτησε σχεδον ένα χρόνο για να μετακομίσει στην ομάδα του Ολυμπιακού Βόλο στον οποίο και παρέμεινε μέχρι τον Ιανουάριο του 2014 όταν και συμφώνησε με τον Πανηλειακό.

## Εξωτερικοί σύνδεσμοι

* Εγκούτου&paiktisid=4771 Τα στατιστικά του Ολισέ
* http://www.soccerbase.com/players_details.sd?playerid=44041  Τα στατιστικά του παίκτη από την σελίδα soccerbase
* http://www.lfp.fr/joueur/index.asp?no_joueur=12167  Τα στατιστικά του παίκτη στο Γαλλικό πρωτάθλημα

Κατηγορία:Μέσοι ποδοσφαιριστές
Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΑΣ Νανσί-Λωρραίνη
Κατηγορία:Ποδοσφαιριστές Λουάν-Κουιζώ ΦΚ
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές ΡΑΑ Λουβιερουάζ
Κατηγορία:Ποδοσφαιριστές ΑΣ Μπωβαί
Κατηγορία:Ξένοι ποδοσφαιριστές στην Ελλάδα
Χουάν Βελάσκο Ντάμας

Ο **Χουάν Βελάσκο Ντάμας** είναι Ισπανός ποδοσφαιριστής, γεννημένος στη Σεβίλη στις 15 Μαΐου 1977. Αγωνίζεται συνήθως ως δεξιός αμυντικός και από τον β' γύρο της αγωνιστικής περιόδου 2009-10 φορά τα χρώματα του Πανθρακικού Κομοτηνής.

## Η Καριέρα του
Ξεκίνησε την καριέρα από την Φ.Κ. Σεβίλη όπου και παρέμεινε τα δύο πρώτα χρόνια της επαγγελματικής του καριέρας 1997-99. Μετακόμισε στην Θέλτα Βίγο όπου και έμεινε για πέντε χρόνια αγωνιζόμενος και στο Τσάμπιονς λίγκ το 2004. Επόμενος σταθμός στην καριέρα του ήταν η Ατλέτικο Μαδρίτης την διετία 2004-06. Ενώ την σεζόν 2006-07 ήταν μέλος της ομάδας της Εσπανιόλ Βαρκελώνης που έφτασε μέχρι τον τελικό του κυπέλλου UEFA. Ακολούθησε ένα σύντομο πέρασμα από την Αγγλική Νόριτς. Το Σεπτέμβριο του 2008 υπέγραψε συμβόλαιο συνεργασίας ενός έτους με τον Πανθρακικό Κομοτηνής.Το συμβόλαιό του ανανεώθηκε για 2 ακόμα χρόνια τον Ιανουάριο του 2009,όμως ένα ακριβώς χρόνο μετά,τον Ιανουάριο του 2010 η συνεργασία των δύο πλευρών λύθηκε κοινή συναινέσει με αποτέλεσμα ο Ισπανός αμυντικός να υπογράψει συμβόλαιο 2,5 χρόνων με την Λάρισα.Στην Λάρισα ταλαιπωρήθηκε από αρκέτα προβλήματα τραυματισμών Στις 22 Ιανουαρίου 2011 η ΑΕΛ έδινε ακόμη ένα κρίσιμο παιχνίδι για το πρωτάθλημα της Σούπερ Λίγκα αντιμετωπίζοντας εκτός έδρας την Κέρκυρα. Στο 21ο λεπτό εκείνης της αναμέτρησης ο Χουάν Βελάσκο εξέρχεται του αγωνιστικού χώρου με πρόβλημα τραυματισμού στο ισχίο, ακολούθησε ειδικό πρόγραμμα, αλλά αν και μετείχε στις αποστολές κάποιων παιχνιδιών δεν μπόρεσε να αγωνιστεί ξανά.Έτσι τον Απρίλιο του 2011 ανακοίνωσε την πρόθεσή του να τερματίσει λόγω τραυματισμών την καριέρα του. Μάλιστα αποκάλυψε ότι θα επιστρέψει στην πατρίδα του για να σπουδάσει προπονητική, αφού θέλει να παραμείνει στο χώρο του ποδοσφαίρου.

## Εθνική ομάδα
Έχει φορέσει τη φανέλα της Εθνικής Ισπανίας 5 φόρες, κάνοντας το ντεμπούτο του τον Ιανουάριο του 2000 σε αγώνα εναντίον της Πορτογαλίας στην Καρθαγένη.Είχε επιλεγεί μάλιστα και για το Ευρωπαϊκό Πρωτάθλημα του 2000, ωστόσο παρέμεινε στον πάγκο των αναπληρωματικών.

## Εξωτερικοί σύνδεσμοι

* από την επίσημη ιστοσελίδα του Α.Ε.Λάρισσας
* Προφίλ στο σάιτ της Ισπανικής Ομοσπονδίας Ποδοσφαίρου

Κατηγορία:Ισπανοί ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ατλέτικο Μαδρίτης
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Νόριτς Σίτι
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Σεβίγια ΑΚ
Κατηγορία:Ποδοσφαιριστές ΡΚΝ Εσπανιόλ
Κατηγορία:Ξένοι ποδοσφαιριστές στην Ελλάδα
Γενιά του Χάους

Οι **Γενιά του Χάους**, γνωστοί και ως ΓΤΧ, ήταν ελληνική πανκ μπάντα που δημιουργήθηκε το Πάσχα του 1982 στην Αγία Παρασκευή Αττικής, από τους Νίκο Βοσδογάνη (κιθάρα, φωνή, στίχοι), τον ξάδερφο του Νίκο Βοσδογάνη (μπάσσο) και τον Θοδωρή Ηλιακόπουλο (ντραμς). Το πρώτο όνομα της μπάντας ήταν "Αντικουλτούρα". Το 1983, ο κιθαρίστας Βοσδογάνης αποχώρησε και αντικαταστάθηκε από τον Κώστα Χατζόπουλο. Έπειτα, μέλος της μπάντας έγινε ο Άρης Λαμπρίδης (φωνή). Η μπάντα μετονομάστηκε σε "Chaos Generation" και το 1984 σε "Γενιά Του Χάους". 

Αν και κάποιοι θέλουν τους Γενιά Του Χάους να έχουν αντιπαλότητα με τους Αδιέξοδο, στην πραγματικότητα τα δυο συγκροτήματα είχαν πολύ στενές σχέσεις, καθώς παίζανε σε κοινά στέκια και συναυλίες στην Αθήνα και την επαρχία.

Το γκρουπ διαλύθηκε το 1989. Μέχρι τότε, είχαν κάνει αρκετές αλλαγές και είχαν περάσει αρκετά άτομα από το συγκρότημα: Δημήτρης Παππάς κιθάρα και φωνητικά, Άκης Αμπράζης μπάσο και φωνή, Γιώργος Δρακόπουλος πλήκτρα, Αλέξης Αλιφέρης μπάσο και πλήκτρα. 

## Δισκογραφία

## Παραπομπές


Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα
Ομίχλη (συγκρότημα)

Οι **Ομίχλη** είναι ελληνικό street punk συγκρότημα που δημιουργήθηκε το 1995 στην Θεσσαλονίκη. 

Κάποιοι στίχοι των Ομίχλη είναι πολιτικοποιημένοι, πολλοί μιλούν για το ποδόσφαιρο και την ενότητα (των πανκ και των σκίνχεντ). Το συγκρότημα έχει κυκλοφορήσει πέντε σόλο δίσκους μικρών ή αυτόνομων δισκογραφικών εταιρειών, καθώς τίθενται κατά της μουσικής βιομηχανίας.

## Κυκλοφορίες
### Σόλο άλμπουμ
* Αντίθεση (1997 - Κασέτα)
* Εγκλωβισμένοι στη Μιζέρια/Καρκίνωμα (2001 - SPLIT TAPE)
* Η Δική μας Καθημερινότητα (2003 - Δίσκος CD)
* Αιώνια Ζωντανοί (2004 - EP)
* Friends for Ever-Punx for Life (2007 - Δίσκος CD)
* Legion of Freaks (2012 - FULL ALBUM)
* Rebellion March (2019 FULL ALBUM)

### Συμμετοχές σε συλλογές
* Chaos II 
* Greek HxC Punk Vol. 3
* Όταν η Εκμετάλλευση...
* Ροκ Ιστορίες nο.5
* Oi!Greekoi!

## Παραπομπές

## Εξωτερικοί σύνδεσμοι
* Ομίχλη στο Myspace

Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα
Ευαγγελιστής Μάρκος

thumb|200px|Ευαγγελιστής Μάρκος

Ο **Μάρκος** (7-68 μ.Χ.) ήταν μαθητής του Αποστόλου Παύλου, και αργότερα, του Απόστολου Πέτρου, και παραδοσιακά θεωρείται ο συγγραφέας του Κατά Μάρκον Ευαγγελίου, το οποίο περιλαμβάνεται στην Αγία Γραφή.

Το αρχικό του όνομα ήταν Ιωάννης. Το ρωμαϊκό όνομα Μάρκος, του δόθηκε αργότερα . Ήταν γιος της Μαρίας, μιας χριστιανής από την Ιερουσαλήμ, στης οποίας το σπίτι συναθροίζονταν χριστιανοί για να προσευχηθούν. Ήταν επίσης ανιψιός του Βαρνάβα. Ο Πέτρος τον αποκαλεί *γιο του*, κάτι που δείχνει τη σχέση που είχαν μεταξύ τους.

Ο Μάρκος συνόδεψε τον Παύλο και τον Βαρνάβα στην αρχή του πρώτου τους ιεραποστολικού ταξιδιού, μέχρι την Πέργη της Παμφυλίας απ' όπου επέστρεψε στην Ιερουσαλήμ. Αργότερα, στο δεύτερο ιεραποστολικό ταξίδι, υπήρξε διαφωνία μεταξύ του Βαρνάβα και του Παύλου σχετικά με το αν θα έπρεπε να πάρουν μαζί τους τον Μάρκο. Ως αποτέλεσμα της διαφωνίας οι δύο απόστολοι χωρίστηκαν, με τον Βαρνάβα να πηγαίνει στην Κύπρο με τη συνοδεία του Μάρκου, και τον Παύλο μαζί με το Σίλα να ξεκινούν περιοδεία η οποία κατέληξε στη Μακεδονία. Αργότερα στη Ρώμη, ο Παύλος κατά τη διάρκεια της πρώτης φυλάκισής του, βρέθηκε πάλι μαζί με τον Μάρκο. Αργότερα ο Παύλος ζήτησε από τον Τιμόθεο να φέρει τον Μάρκο στη Ρώμη. Επίσης, ο Μάρκος ήταν μαζί με τον Πέτρο στη Ρώμη όταν έγραφε την πρώτη επιστολή του.

Κατά την παράδοση ο Μάρκος αργότερα κατέληξε στην Αίγυπτο, όπου ανέπτυξε ιεραποστολική δραστηριότητα, ιδρύοντας την εκκλησία της Αλεξάνδρειας, την οποία ποίμανε από το 43 μέχρι το 68 μ.Χ.. Είχε μαρτυρικό θάνατο όταν τη Κυριακή του Πάσχα του 68 μ.Χ. ενώ βρισκόταν στην εκκλησία της συνοικίας του Βουκόλου, όχλος από ειδωλολάτρες ήρθε και τον έσυρε στους δρόμους όπου και τον σκότωσε. Το λείψανό του φυλασσόταν κάτω από την Αγία Τράπεζα της εκκλησίας στον Βουκόλου της Αλεξάνδρειας μέχρι το 828, οπότε μεταφέρθηκε από δύο εμπόρους στη Βενετία και έκτοτε φυλάσσεται στη Βασιλική του Αγίου Μάρκου.

Έχει εκφρασθεί η άποψη πως ο Μάρκος ο συνοδός του Πέτρου στη Ρώμη και ο Μάρκος ο συνοδός του Βαρνάβα στην Κύπρο είναι δύο διαφορετικά πρόσωπα, που όμως δεν έχει αποδειχθεί.

Ο Ευσέβιος Καισαρείας αναφέρει ότι ο Μάρκος μετέβη από τη Ρώμη στην Αλεξάνδρεια για τη διάδοση της χριστιανικής πίστης και εκεί μαρτύρησε αφού τον διαπόμπευσαν στους δρόμους της πόλης.

Η μνήμη του τιμάται από την Ορθόδοξη Εκκλησία στις 25 Απριλίου. Εάν όμως η εορτή πέσει πρίν το Πάσχα, τότε εορτάζει την Τρίτη της Δικαινησίμου. Θεωρείται επίσης άγιος από την Καθολική, την Λουθηρανική, την Αγγλικανική και μερικές ακόμα Προτεσταντικές Εκκλησίες.

## Υποσημειώσεις


## Εξωτερικοί σύνδεσμοι

* Ο Ευαγγελιστής Απόστολος Μάρκος στην Χριστιανική πίστη της Αφρικής
* Καθολική εγκυκλοπαίδεια: ''St. Mark'' 	 
* Η Αγγλικανική Εκκλησία του Αγίου Μάρκου στο Πόρτλαντ
*Apostle Mark the Evangelist of the Seventy Orthodox icon and synaxarion

Μαρκος
Μαρκος
*
Μάρκος
Μάρκος
Μάρκος
Μαρκος
Αγία Ταβιθά

Η **Ταβιθά** (αραμαϊκά: טביתא), το οποίο μεταφράζεται στα ελληνική ως **Δορκάς**, δηλαδή Δορκάδα, Ζαρκάδι, είναι ένα πρόσωπο του 1ου αιώνα μ.Χ. από την Ιόππη (σημερινή Γιάφα) που αναφέρεται στις Πράξεις των Αποστόλων. 

Η Ταβιθά ήταν ευκατάστατη, και διακρινόταν για τη φιλανθρωπία και τις ελεημοσύνες της. Αργότερα αρρώστησε και πέθανε. Οι χριστιανοί της εκκλησίας της Ιόππης, έστειλαν δύο άντρες στον Πέτρο, ο οποίος βρισκόταν στη γειτονική Λύδδα, παρακαλώντας τον να πάει άμεσα στην Ιόππη. Ο Πέτρος αφού προσευχήθηκε, ανέστησε την Ταβιθά. Ως αποτέλεσμα πολλοί άνθρωποι μεταστράφηκαν στο Χριστιανισμό.

Η Καθολική, η Ορθόδοξη καθώς και η Λουθηρανική Εκκλησία-Σύνοδος του Μιζούρι την τιμούν ως αγία και εορτάζουν τη μνήμη της στις 25 Οκτωβρίου, ενώ άλλες προτεσταντικές εκκλησίες όπως η Ευαγγελική Λουθηρανική και η Επισκοπελιανή, στις 27 Ιανουαρίου.

## Υποσημειώσεις


Ταβιθα
Ταβιθα
Ταβιθα
Έρις

Στην Ελληνική μυθολογία, η **Έριδα** (αρχαία: **Ἔρις**) ήταν η θεά και προσωποποίηση της ζήλιας και της διχόνοιας. Η Έριδα ήταν κόρη της Νυκτός και, κατά άλλους, αδελφή τού Άρη. Η Έριδα κατείχε τις αντίθετες ιδιότητες από αυτές της Αρμονίας και της Νίκης. Συνήθως αναπαρίσταται να κουτσαίνει ή να καμπουριάζει, εκτός όταν σπέρνει τα ζιζάνια, οπότε ομορφαίνει και παίρνει καλό παρουσιαστικό, όπως μας λέει ο Όμηρος στην Ιλιάδα. 

Ο Ησίοδος γράφει στα *«[[s:Έργα και ημέραι|Έργα και Ημέραι]]»*, ότι όταν είναι καλή, μας παροτρύνει να είμαστε εργατικοί. 

## Η Έριδα των Ρωμαίων

Οι Ρωμαίοι είχαν μία ανάλογη θεά, που την ονόμαζαν Ντισκόρντια (λατ. Discordia) που σημαίνει διχόνοια.

## Το μήλο της Έριδος και ο Τρωικός πόλεμος

Όταν οι θεοί δεν την κάλεσαν στον γάμο του Πηλέα και της Θέτιδος, αυτή από θυμό άφησε με τρόπο ένα χρυσό μήλο, το κατόπιν γνωστό και ως «*[[μήλο της Έριδος]]*», να κατρακυλήσει ώστε να το δουν οι καλεσμένοι θεοί και να το ζηλέψουν. Το μήλο αυτό έφερε την επιγραφή «τῇ καλλίστῃ«, δηλαδή (αφιερωμένο ...) στην ομορφότερη ( ... θεά). Ήταν φυσικό λοιπόν οι τρεις παρευρισκόμενες θεές, η Ήρα, η Αθηνά και η Αφροδίτη να διεκδικήσουν το μήλο, η κάθε μία για τον εαυτό της. Είδε ο Δίας τον τσακωμό και είπε στον Ερμή να τις πάει γρήγορα στον Πάρη για να διαλέξει αυτός, τρόπον καλλιστειών, ποια θα πάρει το μήλο. Έτσι και έγινε. Για να τον καλοπιάσει, η Αθηνά του έταξε πνευματική σοφία, και η Ήρα δύναμη σωματική. Η Αφροδίτη όμως του έταξε την ωραία Ελένη, την πιο όμορφη γυναίκα του κόσμου. Ο Πάρης, μην ξέροντας ότι η ωραία Ελένη ήταν γυναίκα του Μενελάου, έδωσε το μήλο στην Αφροδίτη. Με την αρπαγή της Ελένης από τον Πάρη άρχισε λοιπόν κατά τον μύθο ο Τρωικός πόλεμος και η Έρις πέτυχε αυτό που ήθελε.

## Απόγονοι της Έριδος
Ως παιδιά της Έριδος θεωρούνται
* Πόνος
* Λήθη
* Λοιμός
* Άλγη
* Πόλεμος
* Αντροφονίες
* Φιλονικίες
* Ψεύδη
* Όρκος
* Άτη
* Μάχες
* Φόνος
* Δυσνομία
* Λόγια 
* Αντιλογίες

## Εξωτερικοί σύνδεσμοι

* 

Κατηγορία:Θεότητες της ελληνικής μυθολογίας
Κατηγορία:Θεότητες του πολέμου
Κατηγορία:Θεότητες της απάτης και της πονηριάς
Άγιος Άρχιππος

Ο **Άρχιππος** ήταν Χριστιανός του 1ου αιώνα μ.Χ. και διδάσκαλος της εκκλησίας που βρισκόταν στις Κολοσσές. Θεωρείται πρώτος επίσκοπος Λαοδικείας της Φρυγίας. Όπως φανερώνει το όνομά του θα πρέπει να ήταν ελληνικής καταγωγής. Ο απόστολος Παύλος τον είχε αποκαλέσει *συστρατιώτη* του, και τον προέτρεπε να εκπληρώσει πλήρως τη διακονία του. Συνδεόταν φιλικά ή συγγενικά με το Φιλήμονα.

## Υποσημειώσεις


Κατηγορία:Χριστιανοί άγιοι από την Καινή Διαθήκη
Κατηγορία:Πρόσωπα της Καινής Διαθήκης
Κατηγορία:Εβδομήκοντα Απόστολοι
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Απόστολοι της Ορθόδοξης και της Καθολικής Εκκλησίας
Κατηγορία:Επίσκοποι του 1ου αιώνα
Κατηγορία:Επίσκοποι Λαοδικείας
Πόπλιος Κορνήλιος Δολαβέλλας

Με το όνομα **Πόπλιος Κορνήλιος Δολαβέλλας** είναι γνωστά τα παρακάτω ιστορικά πρόσωπα στην Αρχαία Ρώμη: 

*Πόπλιος Κορνήλιος Δολαβέλλας, ύπατος το 44 π.Χ., που έζησε κατά την εποχή του Ιουλίου Καίσαρα.
*Πόπλιος Κορνήλιος Δολαβέλλας, ύπατος το 10 μ.Χ., εγγονός του προηγούμενου.
Πόπλιος Κορνήλιος Δολαβέλλας (ύπατος το 10)

Ο **Πόπλιος Κορνήλιος Δολαβέλλας** ήταν Ρωμαίος πολιτικός, που εκλέχτηκε ύπατος το 10 μ.Χ. κατά την αυτοκρατορική πλέον περίοδο της ρωμαϊκής ιστορίας.

Ήταν εγγονός του Δολαβέλλα, υπάτου το 44 π.Χ., ο οποίος ανήκε στην παράταξη του Ιουλίου Καίσαρα. Ο Δολαβέλλας ο νεότερος είναι διάσημος περισσότερο για την ανακατασκευή της λεγόμενης Αψίδας του Δολαβέλλα στην πόλη της Ρώμης το έτος 10, από κοινού με τον συνύπατό του Γάιο Ιούνιο Σιλάνο. Αργότερα ο Νέρων τη χρησιμοποίησε για το υδραγωγείο που εξυπηρετουσε το ανάκτορό του στον Παλατίνο Λόφο.

Δολαβελλας
Κατηγορία:Ρωμαίοι ύπατοι του 1ου αιώνα
Do it yourself

**Do it yourself** (ελληνικά: *Κάντο µόνος σου*) είναι ένας τρόπος κατασκευής και πώλησης προϊόντων, κατά τον οποιο ο αγοραστής συμμετέχει αναλαμβάνοντας κομμάτι τις κατασκευής, όπως την συναρμολόγηση. Υπάρχουν και περιπτώσεις που ο καταναλωτής αγοράζει μόνο τα σχέδια ή την ιδέα, και κατασκευάζει το προϊόν εξ ολοκλήρου μόνος του.

Η ορολογία χρησιμοποιείται και σε άλλους τομείς, όπως τη μουσική. Πανκ, Hardcore, Crust συγκροτήματα εναντιώνονται στη μουσική βιομηχανία, είτε μέσα από αυτόνομες μικρές δισκογραφικές εταιρίες, είτε με συναυλίες σε ελεύθερους χώρους (π.χ. πλατείες).

Κατηγορία:Κοινωνικά κινήματα
Κατηγορία:Δεξιότητες
WonderSwan

Το **WonderSwan** είναι φορητή παιχνιδομηχανή η οποία κυκλοφόρησε στην Ιαπωνία από την εταιρεία Bandai το Μάρτιο του 1999. Αναπτύχθηκε από την εταιρεία Koto του Gunpei Yokoi (ο οποίος ήταν ο δημιουργός του Game Boy Classic) και την Bandai. Το WonderSwan δημιουργήθηκε με σκοπό να ανταγωνισθεί το Neo Geo Pocket Color της SNK και τον κυρίαρχο της αγοράς, Game Boy Color της Nintendo.

To WonderSwan αντικαταστάθηκε σε μικρό χρονικό διάστημα από το WonderSwan Color εξ'αιτίας του γεγονότος ότι οι ανταγωνιστικές κονσόλες είχαν ήδη τη δυνατότητα έγχρωμης απεικόνισης γραφικών. Ένα μοναδικό χαρακτηριστικό του ήταν ότι τα περισσότερα παιχνίδια του απόγονου του, WonderSwan Color, ήταν συμβατά και με αυτό, αν και μερικά όταν τοποθετούνταν σε αυτό έβγαζαν το μήνυμα *This cartridge is for WonderSwan Color only*. Μία άλλη ιδιομορφία ήταν ότι μπορούσε κανείς να παίξει κρατώντας το είτε οριζόντια είτε κάθετα, αφού η εικόνα των παιχνιδιών μπορούσε να περιστραφεί.

Κατά τη διάρκεια της κυκλοφορίας του κατάφερε να αποκτήσει αρκετά μεγάλο αρχείο παιχνιδιών, αν και η συντριπτική πλειοψηφία τους ήταν μόνο στα ιαπωνικά και ελάχιστα είχαν τη δυνατότητα εναλλαγής του κειμένου από ααπωνικά σε αγγλικά επειδή σχεδιάστηκε εξ' αρχής για να κυκλοφορήσει μόνο στην ιαπωνική αγορά.

## Τεχνικά χαρακτηριστικά
*Επεξεργαστής: 16-bit NEC V30 MZ στα 3,072 MHz.
*Οθόνη: FSTN.
*Ανάλυση: 224 x 144 pixels/2,49 ιντσών.
*Γραφικά: μονόχρωμη με 8 αποχρώσεις του γκρι.
*Ήχος: 4-κάναλος στερεοφωνικός ήχος.
*Μέγεθος: 121x74,3x24,3 χιλιοστά.
*Βάρος: 93 γραμμάρια.
*Τροφοδοσία: 1 αλκαλική ή επαναφορτιζόμενη μπαταρία μεγέθους ΑΑ.

## Εξωτερικοί σύνδεσμοι
*Επίσημη σελίδα

Κατηγορία:Κονσόλες της Bandai
Κατηγορία:Κονσόλες βιντεοπαιχνιδιών πέμπτης γενιάς
Κατηγορία:Μονόχρωμες κονσόλες βιντεοπαιχνιδιών
Κατηγορία:Φορητές κονσόλες βιντεοπαιχνιδιών
Λος Χάους

Το **Λος Χάους** (*Looshaus*) είναι μια πολυκατοικία που χτίστηκε το 1909 στη Βιέννη. Αποτελεί ένα από τα πρώτα δείγματα τις σύγχρονης αρχιτεκτονικής και σχεδιάστηκε από τον αρχιτέκτονα Άντολφ Λος. Για την επένδυση του ισογείου ο Λος ξανάνοιξε ένα λατομείο στην Ελλάδα, περίφημο για το ιδιαίτερο μάρμαρό του. 
thumb|αριστερά|200px|Λεπτομέρεια του ισογείου

Βρίσκεται στην πλατεία Μικαέλερπλατς, δίπλα στην εκκλησία Μικαέλερ και τα ανάκτορα Χόφμπουργκ. Προκάλεσε πολλές αντιδράσεις λόγω της αυστηρής του εμφάνισης. Το 1944 βομβαρδίστηκε και έπαθε ζημιές, αλλά αποκαταστάθηκε σύντομα και το 1947 κηρύχθηκε διατηρητέο.
μικρογραφία|Λος Χάους στη Χριστουγεννιάτικη Βιέννη
Από σημερινή άποψη το κτίριο φαίνεται να είναι ένα άριστο δείγμα μιας απλής και πολυτελούς κλασσικής αρχιτεκτονικής.

## Παραπομπές


Κατηγορία:Κτίρια και κατασκευές στη Βιέννη
Κατηγορία:Πολυκατοικία
Τραγούδια με ουσίες

**Τραγούδια με ουσίες** είναι ο τίτλος ηχητικής και τηλεοπτικής αποτύπωσης των δύο συναυλιών του Γιώργου Νταλάρα που έγιναν στις 4 και 5 Ιουλίου 2007 στο Ωδείο Ηρώδου Αττικού στα πλαίσια του Ελληνικού Φεστιβάλ. Οι συναυλίες αυτές ήταν αφιερωμένες στα τραγούδια τα οποία αναφέρονται στις ψυχοτρόπες ουσίες όπως χασίς, ηρωίνη, κοκαΐνη, νικοτίνη, αλκοόλ. Ουσίες δηλαδή που βασάνιζαν διαχρονικά τους ανθρώπους ή τους προκαλούσαν -πρόσκαιρη- ευφορία, γι αυτό και αυτοί μετέτρεπαν τον καημό τους σε τραγούδια.
Τα τραγούδια προέρχονται από τον χώρο του ρεμπέτικου, αλλά επίσης επεκτείνονται και στο είδος της οπερέτας και της θεατρικής μουσικής

Κυκλοφόρησε ταυτόχρονα σε δύο εκδόσεις στις 31 Μαρτίου 2008. Στην πρώτη έκδοση με 2 CD και 1 DVD, και στη δεύτερη μόνο με 2 CD. 

Στις παραστάσεις εκτός του Γιώργου Νταλάρα, πήραν μέρος οι: Στέλιος Βαμβακάρης, Μπάμπης Τσέρτος,Χρήστος Θηβαίος, Νίνα Λοτσάρη, Μάρθα Φριτζήλα, Ασπασία Στρατηγού, Ζαχαρίας Καρούνης. Έπαιξε μουσική η Εστουδιαντίνα Νέας Ιωνίας. Ιστορική Επιμέλεια και έρευνα σχετικά με τα τραγούδια έκανε ο Παναγιώτης Κουνάδης.

## Τραγούδια
**CD 1**

# Της μαστούρας ο σκοπός [Οταν συμβεί στα πέριξ] (Γιώργος Νταλάρας)
# Η λιτανεία του μάγκα (Γιώργος Νταλάρας)
# Σούρα και μαστούρα (Γιώργος Νταλάρας)
# Νέοι χασικλήδες (Μάρθα Φριτζήλα)
# Παλιά στρατώνα (Όλοι)
# Το πεταμένο τσιγάρο (Ασπασία Στρατηγού)
# Το αλκοόλ κι η νικοτίνη (Χαρά Κεφαλά)
# Ο μπουφετζής (Μπάμπης Τσέρτος)
# Κουβέντα με το χάρο (Γιώργος Νταλάρας)
# Ρούμπα ο τεκές (Νίνα Λοτσάρη)
# Τριγκ-τριγκ τα ποτηράκια (Μπάμπης Τσέρτος)
# Το χασίς (Νίνα Λοτσάρη,Χαρά Κεφαλά,Ζαχαρίας Καρούνης)
# Είμαι πρεζάκιας (Γιώργος Νταλάρας)
# Ηρωΐνη και μαυράκι (Γιώργος Νταλάρας)
# Ο βλάμης του Ψυρρή (Ζαχαρίας Καρούνης)
# Στην υπόγα (Γιώργος Νταλάρας)
# Ζεμπεκάνο σπανιόλο (Στέλιος Βαμβακάρης)
# Εφουμαραμ'ενα βραδυ (Στέλιος Βαμβακάρης,Γιώργος Νταλάρας)
# Ο ξέμαγκας (Γιώργος Νταλάρας)
# Η φωνή του αργιλέ (Γιώργος Νταλάρας)

**CD 2**

# Ταμπακιέρα (Μάρθα Φριτζήλα)
# Να 'χα μάνα να με δει (Ζαχαρίας Καρούνης, Θέμης Σερμιέ)
# Πέντε μάγκες (Μπάμπης Τσέρτος)
# Ο μάγκας του Βοτανικού (Γιώργος Νταλάρας)
# Φέρτε πρέζα (να πρεζάρω) (Γιώργος Νταλάρας)
# Μαστούρια (Γιώργος Νταλάρας)
# Ούζο χασίς (Μάρθα Φριτζήλα)
# Κοχλαράκιας (Θέμης Σερμιέ, Ζαχαρίας Καρούνης)
# Είμαι μια τσαχπίνα (Χαρά Κεφαλά)
# Ο μαστούρας (Στέλιος Βαμβακάρης)
# Το παράπονο του Δερβίση (Γιώργος Νταλάρας)
# Γιατί (γι' αυτό) φουμάρω κοκαΐνη (Ασπασία Στρατηγού)
# Είχα μια φορά κι εγώ (Νίνα Λοτσάρη)
# Μη μου χαλας τα γούστα μου (γιαφ-γιουφ) (Μπάμπης Τσέρτος)
# Το τελευταίο τραμ (Όλοι)
# Άλα! (Όλοι)
# Πρέζα κοκαΐνη (Νίνα Λοτσάρη, Χρήστος Θηβαίος)
# Η (Χρήστος Θηβαίος)
# Ένας νέγρος θερμαστής απο το Τζιμπουτί (Χρήστος Θηβαίος)
# Η ζωή μου όλη (Γιώργος Νταλάρας)
# Μία ειναι η ουσία (Γιώργος Νταλάρας)
# Για τα μάτια π' αγαπώ (Όλοι)

Κατηγορία:Δισκογραφία του Γιώργου Νταλάρα
Κατηγορία:Άλμπουμ του 2008
Σίλας

Ο **Σίλας** ή **Σιλουανός** ήταν χριστιανός του 1ου αιώνα, Ρωμαίος πολίτης και διακεκριμένο μέλος της εκκλησίας στην Ιερουσαλήμ με χάρισμα προφητείας. Στις Πράξεις των Αποστόλων αναφέρεται πάντα με το συγκεκομμένο όνομα *Σίλας*, ενώ ο απόστολος Παύλος στις επιστολές του τον αναφέρει με το επίσημο όνομα *Σιλουανός*.

Συνόδεψε τον Παύλο στο δεύτερο ιεραποστολικό του ταξίδι, και έμεινε στην περιοχή της Μακεδονίας όταν ο Παύλος συνέχισε για την Αθήνα. Σύμφωνα με την παράδοση, ο Σίλας αργότερα μετέβηκε στον Πόντο και την Καππαδοκία για να συνεχίσει το ιεραποστολικό του έργο.

## Υποσημειώσεις


Σιλας
Σιλας
Σιλας
Σίλας
Σίλας
Σιλας
U2

Οι **U2** είναι μουσικό συγκρότημα εναλλακτικής ροκ από το Δουβλίνο της Ιρλανδίας. Το συγκρότημα αποτελούν οι Πολ Χιούσον ή Bono (φωνητικά και κιθάρα), Ντέιβιντ Ίβανς ή The Edge (κιθάρα, πλήκτρα και φωνητικά), Άνταμ Κλέιτον (μπάσο) και Λάρυ Μιούλεν Τζούνιορ (ντραμς και κρουστά).

Το συγκρότημα δημιουργήθηκε το 1976 όταν τα μέλη του ήταν έφηβοι με περιορισμένη μουσική κατάρτιση. Ιδρυτής του συγκροτήματος ήταν ο Λάρυ Μιούλεν Τζούνιορ και το αρχικό όνομα του συγκροτήματος ήταν "Feedback", ενώ ο αρχικός αριθμός των μελών του ήταν οκτώ. Το 1977 μετονομάστηκε, αρχικά σε "The Hype" και στη συνέχεια έλαβε το τελικό του όνομα, "U2", καθώς και την τελική του σύνθεση. Οι "U2", στα πρώτα τους βήματα, δέχτηκαν πολλές κριτικές οι οποίες σύγκριναν την μουσική τους με εκείνη των Joy Division, Siouxsie and the Banshees, και The Clash.

Στα μέσα της δεκαετίας του 1980 το συγκρότημα έγινε παγκοσμίως γνωστό, ξεχωρίζοντας για τον ήχο τους, την παθιασμένη φωνή του Bono και την υψηλή ποιότητα του ήχου της κιθάρας του Edge. Η επιτυχία των συναυλιών τους ήταν μεγαλύτερη από την αντίστοιχη εμπορική, μέχρι το άλμπουμ που κυκλοφόρησαν το 1987, *«The Joshua Tree»*, που εκτίναξε τη φήμη του συγκροτήματος *«από ήρωες σε superstars»* σύμφωνα με το μουσικό περιοδικό Rolling Stone. Οι U2 εναρμονίστηκαν επιτυχώς με την επανάσταση της εναλλακτικής ροκ επαναπροσδιορίζοντας την εικόνα τους με το άλμπουμ του 1991 *«Achtung Baby»* και την περιοδεία που το ακολούθησε με τίτλο *«Zoo TV Tour»*. Παρόμοιοι πειραματισμοί συνεχίστηκαν καθ' όλη τη διάρκεια της δεκαετίας του 1990. Από το 2000 κι έπειτα, ακολούθησαν έναν περισσότερο συμβατικό ήχο που συγκρατεί στοιχεία από τις προγενέστερες δουλειές τους. Τον Μάρτιο του 2009 κυκλοφόρησε το τελευταίο άλμπουμ τους με τίτλο "No Line On The Horizon" στο οποίο παραγωγή έχουν κάνει οι Μπράιαν Ίνο, Daniel Lanois & Steve Lillywhite.

Οι U2 έχουν πουλήσει διεθνώς περισσότερα από 140 εκατομμύρια άλμπουμ και έχουν κερδίσει 22 Βραβεία Γκράμι, περισσότερα από οποιαδήποτε άλλο συγκρότημα. Το 2005, η μπάντα εισήλθε στο *[[Rock and Roll Hall of Fame]]*. Το Rolling Stone τους τοποθέτησε στο #22 της λίστας των 100 μεγαλύτερων καλλιτεχνών όλων των εποχών. Κατά τη διάρκεια της καριέρας τους, σε ομαδικό και προσωπικό επίπεδο, πρωτοστάτησαν στον αγώνα υπέρ των ανθρωπίνων δικαιωμάτων και για σκοπούς κοινωνικού δικαίου, όπως στο πλευρό της Διεθνούς Αμνηστίας, της Καμπάνιας του Ο.Η.Ε., και της καμπάνιας του Bono με τίτλο *«DATA»* (Debt, AIDS, Trade in Africa).

## Δισκογραφία
* *Boy* (1980)
* *October* (1981)
* *War* (1983)
* *The Unforgettable Fire* (1984)
* *The Joshua Tree* (1987)
* *Rattle and Hum* (1988)
* *[[Achtung Baby]]* (1991)
* *Zooropa* (1993)
* *Pop* (1997)
* *All That You Can't Leave Behind* (2000)
* *How to Dismantle an Atomic Bomb* (2004)
* *No Line on the Horizon* (2009)
* *Songs of Innocence* (2014)
* *Songs of Experience* (2017)
* *Songs of Surrender* (2023)

## Παραπομπές


## Εξωτερικοί σύνδεσμοι

* U2 Επίσημη ιστοσελίδα
* U2 στο MySpace
* 


Κατηγορία:Νικητές World Music Awards
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Ιρλανδικά rock συγκροτήματα
Κατηγορία:Post-punk συγκροτήματα
Πάπας Αναστάσιος Γ΄

Ο **Πάπας Αναστάσιος Γ΄** διετέλεσε Πάπας της ς από τον Απρίλιο του 911 έως τον Ιούνιο του 913.

## Βιογραφία

Ήταν Ρωμαίος. Με βάση ορισμένες πηγές ήταν παράνομος γιος του προκατόχου του Πάπα Σέργιου Γ΄ (904–911). Άλλες πηγές αναφέρουν σαν πατέρα του το Λούκιο, ένα Ρωμαίο αριστοκράτη. Πρακτικά δεν υπάρχει καμία καταγραφή για τον Αναστάσιο, η περίοδος παποσύνης του συνέπεσε με την περίοδο όπου η Ρώμη και η Αγία Έδρα ελέγχονταν από τον Θεοφύλακτο, Κόμης του Τούσκουλου και τη σύζυγό του Θεοδώρα, που ενέκριναν την υποψηφιότητα του Αναστάσιου για το παπικό αξίωμα. Την περίοδο της παποσύνης του κηρύχθηκε το ευαγγέλιο στους Νορμανδούς του Ρόλλου. Την περίοδο της παποσύνης του οι Σαρακηνοί επιτέθηκαν ξανά στην Ρώμη και εγκαταστάθηκαν στον ποταμό Γκαριλιάνο. Τάφηκε στη Βασιλική του Αγίου Πέτρου.

## Δείτε επίσης

* Πορνοκρατία

## Παραπομπές



## Πηγές

*Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, Τομ. 1
*Roger Collins (1 Jan 2009). Keepers of the Keys of Heaven: A History of the Papacy. Basic Books. 

## Εξωτερικοί σύνδεσμοι

*O Πάπας Αναστάσιος Γ΄ στην *[[Καθολική Εγκυκλοπαίδεια]]* του 1913 
*Opera Omnia από την Πατρολογία του Μιν με αναλυτικά ευρετήρια 

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα
Αυρηλία Κόττα

Η **Αυρηλία Κόττα** (*Aurelia Cotta*, 21 Μαΐου 120 π.Χ. – 31 Ιουλίου 54 π.Χ.) ήταν η μητέρα του Ρωμαίου δικτάτορα Ιουλίου Καίσαρα (100 π.Χ.-44 π.Χ.).

## Η οικογένεια
Η Αυρηλία Κόττα ήταν Ρωμαία αριστοκράτισσα, καταγόμενη από το διακεκριμένο γένος των Αυρηλίων. Ήταν κόρη τού Λεύκιου Αυρήλιου Κόττα, ή τού αδελφού του Μάρκου Αυρήλιου Κόττα. Τα τρία αδέλφια της: Γάιος, Μάρκος και Λεύκιος, εκλέχθηκαν ύπατοι. Ήταν σύζυγος του Γάιου Ιουλίου Καίσαρα ΙΙΙ κυαίστορα,  πραίτορα και ανθύπατου της Ασίας.

Παρά τη μαρτυρία του Πλινίου του Πρεσβυτέρου, είναι μάλλον απίθανο να έφερε στον κόσμο τον γιο της με καισαρική τομή, καθώς έζησε πολλά χρόνια μετά τη γέννησή του. Απέκτησε ακόμη δύο κόρες, την Ιουλία Καισαρίδα την Πρεσβύτερη και την Ιουλία Καισαρίδα τη Νεότερη, που επιβίωσαν μέχρι την ενηλικίωση και το γάμο τους.

Ο Τάκιτος κατατάσσει την Αυρηλία ανάμεσα στις γυναίκες πρότυπα, σε ό,τι αφορά τη μόρφωση που παρείχε στα παιδιά της, ενώ ο Πλούταρχος τη μνημονεύει ως ιδιαίτερα ενάρετη γυναίκα.

Ο σύζυγός της Γάιος Ιούλιος Καίσαρ ΙΙΙ, απεβίωσε στο σπίτι του περίπου το 85 π.Χ. Παρέμεινε χήρα για την υπόλοιπη ζωή της, εφόσον επέλεξε να μην ξαναπαντρευτεί και να μείνει στο σπίτι τού γιου της. Σε μία αφήγηση τού Πλουτάρχου συνοδεύει με δάκρυα τον γιο της ως την πόρτα του σπιτιού τους, καθώς εκείνος αναχωρεί, προκειμένου να διεκδικήσει το αξίωμα του Pontifex Maximus (Αρχιερέα)  το 63 π.Χ. Πάντα σύμφωνα με τον Πλούταρχο, παρακολουθούσε στενά τις συναναστροφές της νύφης της, Πομπηίας, και ήταν εκείνη που ανακάλυψε τον Πόπλιο Κλόδιο, όταν εισήλθε μεταμφιεσμένος στο σπίτι τους για να συναντήσει την Πομπήια κατά τη διάρκεια των τελετών προς τιμήν της Μπόνα Ντέα (Καλής Θεάς).

Η Αυρηλία Κόττα απεβίωσε λίγο καιρό πριν τη δολοφονία του Ποοπλίου Κλοδίου, το 54 π.Χ.

## Οικογένεια
Παντρεύτηκε τον Γάιο Ιούλιο Καίσαρα ΙΙΙ και είχε τέκνα:
* Ιουλία Καισαρίς η Πρεσβύτερη πριν το 101 - μετά το 61 (;), παντρεύτηκε πρώτα τον Λεύκιο Πινάριο και έπειτα τον Κόιντο Πέντιο.
* Ιουλία Καισαρίς η Νεότερη 101 - 51 π.Χ., παντρεύτηκε τον Μάρκο Άτιο Βάλβο πραίτορα και κυβερνήτη της Σαρδηνίας.
* Γάιος Ιούλιος Καίσαρ ΙV 100 - 44 π.Χ., δικτάτορας της Ρώμης, στρατηγός, ιστορικός.

## Σημειώσεις


Κατηγορία:Γυναίκες στην Αρχαία Ρώμη
Πάπας Θεόδωρος Β΄

Ο **Πάπας Θεόδωρος Β΄** υπήρξε Πάπας Ρώμης για είκοσι ημέρες το Δεκέμβριο του 897.

Δεν είναι γνωστή ούτε η ημερομηνία γέννησής του, ούτε η ημερομηνία ενθρόνισής του. Ήταν γιος κάποιου Φώτιου. Χειροτονήθηκε ιερέας από τον Πάπα Στέφανο ΣΤ΄. Ο αδελφός του Θεότιος ήταν επίσκοπος.

Επανέφερε με σύνοδο του ιερείς που είχαν υποβαθμιστεί από τον Στέφανο ΣΤ΄, διέταξε να καούν τα έγγραφα των παραιτήσεων που είχαν αναγκαστεί να υποβάλλουν οι κληρικοί και επίσημα αναγνώρισε το κύρος των αποφάσεων του Πάπα Φορμόζου. Με εντολή του η σορός του Πάπα Φορμόζου, που είχε πεταχτεί στον Τίβερη και είχε ξεβραστεί στην ακτή κατά τη διάρκεια μιας πλημμύρας, τάφηκε στη Βασιλική του Αγίου Πέτρου.

Παραχώρησε επίσης προνόμια στην εκκλησία του  Γκράντο και έκοψε νόμισμα.

Ο σύγχρονός του Φροντοάρντ αναφέρει ότι ήταν αγαπητός ανάμεσα στον κλήρο, ότι αγαπούσε και προωθούσε την ειρήνη και ότι ήταν ήρεμος, λιτός και φιλάνθρωπος.

Πέθανε το Δεκέμβριο του 897. Η αιτία του θανάτου του δεν είναι γνωστή, υπήρξαν ωστόσο υπόνοιες ότι δολοφονήθηκε εξαιτίας της στήριξης του στον Φορμόζο.

## Παραπομπές


## Πηγές
* Ο  στην *[[Καθολική Εγκυκλοπαίδεια]]* του 1913 

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα
Μάρκος Τύλλιος Τίρων

Ο **Μάρκος Τύλλιος Τίρων** (103 π.Χ. – 4 π.Χ.) ήταν Ρωμαίος απελεύθερος, φίλος και συνεργάτης του ρήτορα Κικέρωνα.

Η ημερομηνία γεννήσεως του Τίρωνα είναι αμφίβολη. Από το έργο του Ιερώνυμου προκύπτει πως πιθανή χρονολογία είναι το 103 π.Χ., κάτι που τον κάνει ελάχιστα νεότερο από τον Κικέρωνα. Εντούτοις, ίσως και να γεννήθηκε αρκετά αργότερα, καθώς ο Κικέρων τον αποκαλεί νέο σε ηλικία το 50 π.Χ.

Πιστεύεται πως ο Τίρων ήταν σκλάβος που γεννήθηκε στο σπιτικό της οικογένειας του Κικέρωνα στο Αρπίνουμ. Όταν η οικογένεια μετακόμισε στην πόλη της Ρώμης τους ακολούθησε. Ο Κικέρων κάνει συχνά αναφορά σε εκείνον στην επιστολογραφία του. Ανάμεσα στα καθήκοντά του περιλαμβάνονταν: το γράψιμο ενώ ο ρήτορας υπαγόρευε, η αποκρυπτογράφηση του γραφικού χαρακτήρα του Κικέρωνα, το στρώσιμο του τραπεζιού του, η φροντίδα του κήπου του  και η διαχείριση των οικονομικών του. Ο Κικέρων σημειώνει πόσο χρήσιμος του ήταν ο Τίρων στην εργασία και στη μελέτη του. 

Απελευθερώθηκε το 53 π.Χ. και συνόδευσε τον Κικέρωνα στην Κιλικία όταν εκείνος ορίστηκε έπαρχός της. Είναι επίσης γνωστό πως χώρισε αρκετές φορές από τον αφέντη του εξαιτίας της κακής του υγείας, για την οποία ο Κικέρων εκφράζει ανησυχία σε πολλά από τα γράμματά του.

Πιστεύεται ότι συνέλεξε και δημοσίευσε το έργο του Κικέρωνα μετά το θάνατό του, και όπως φαίνεται, ήταν κι ο ίδιος συγγραφέας. Αρκετοί συγγραφείς της αρχαιότητας αναφέρουν έργα δικά του ως πηγή, αν και σήμερα δεν διασώζεται κανένα. Ο Αύλος Γέλλιος σημειώνει πως ο Τίρων έγραψε διάφορα έργα πάνω στη χρήση και τη θεωρία της λατινικής γλώσσας, αλλά και πάνω σε ποικιλία άλλων θεμάτων, ενώ τον αναφέρει όταν επεξηγεί διαφορές που υπήρχαν στον τρόπο ονομασίας ορισμένων άστρων από τους Έλληνες και τους Ρωμαίους. Ο Ασκόνιος Πεδιανός, στα σχόλια που συνέγραψε για το έργο του Κικέρωνα αναφέρεται σε μια βιογραφία του ρήτορα από τον Τίρωνα σε τουλάχιστον τέσσερα βιβλία, ενώ ο Πλούταρχος τον κατονομάζει ως πηγή δύο περιστατικών του βίου του Κικέρωνα.

Στον Τίρωνα αποδίδεται η εφεύρεση μιας στενογραφικής μεθόδου, την οποία αργότερα χρησιμοποίησαν ανάμεσα σε άλλους και μοναχοί. Δεν υπάρχει κάποια συγκεκριμένη απόδειξη γι’ αυτό, ωστόσο ο Πλούταρχος αναφέρει πως οι βοηθοί του Κικέρωνα ήταν οι πρώτοι Ρωμαίοι που προσπάθησαν να καταγράψουν λόγους με τη χρήση στενογραφίας.

Μετά το θάνατο του Κικέρωνα το 43 π.Χ., κατά την ταραγμένη περίοδο των προγραφών, ο Τίρων αγόρασε ένα κτίμα κοντά στην πόλη Πουτεόλι, όπου και σύμφωνα με τον Ιερώνυμο πέθανε το 4 π.Χ. σε ηλικία 99 ετών.

## Δείτε επίσης
* Μάρκος Τύλλιος Κικέρων
* Κόιντος Τύλλιος Κικέρων
* Στενογραφία

## Σημειώσεις


Τιρων
Τιρων
Τάσος Δενέγρης

Ο **Τάσος Δενέγρης** (Αθήνα, 1934 – 7 Φεβρουαρίου 2009) ήταν Έλληνας ποιητής και μεταφραστής.

## Βιογραφικά στοιχεία
Ο Τάσος Δενέγρης σπούδασε κινηματογράφο και κοινωνικές επιστήμες στο Καθολικό Πανεπιστήμιο της Ρώμης.
Οι πρώτες δημοσιεύσεις του έγιναν στο περιοδικό «Πάλι» το 1968, αλλά το πρώτο του βιβλίο εκδόθηκε το 1974. Υπήρξε μέλος μιας ανήσυχης ομάδας Ελλήνων καλλιτεχνών (Γιώργος Μακρής, Πάνος Κουτρουμπούσης, Αλέξης Ακριθάκης, Μαρία Μήτσορα κ.ά.), που δέχτηκαν ποικίλες επιρροές από τα ανατρεπτικά κινήματα της δεκαετίας του ’60, κυρίως από τον απόηχο του αμερικανικού «μπιτ» κινήματος. Η μεγάλη αγάπη του στο σινεμά εκφράστηκε και με τον πρωταγωνιστικό ρόλο που είχε το 1986 στην ταινία του Σταύρου Τσιώλη *Σχετικά με τον Βασίλη*.
Είναι ιδρυτικό μέλος της Εταιρείας Συγγραφέων. Απεβίωσε στις 7 Φεβρουαρίου του 2009.

## Εργογραφία
### Ποίηση
* *6 Ποιητές: [[Κατερίνα Αγγελάκη-Ρουκ]], Τάσος Δενέγρης, [[Νανά Ησαΐα]], [[Δημήτρης Ποταμίτης]], [[Λευτέρης Πούλιος|Λεφτέρης Πούλιος]], [[Βασίλης Στεριάδης]]*, Τυποεκδοτική, Αθήνα 1971
* *Θάνατος στην πλατεία Κάνιγγος: Ποιήματα 1952-1969*, Τσαμπακόπουλου, Αθήνα 1975	
* *Τό αίμα του λύκου*, με πέντε σχέδια του Αλέξη Ακριθάκη, Εγνατία, Θεσσαλονίκη 1978	
* *Θειάφι και αποθέωση: Ποιήματα*, Άκμων, Αθήνα 1982	
* *Ακαριαία: Ποιήματα*, Ύψιλον/βιβλία, Αθήνα 1985	
* *Ἡ κατάσταση των πραγμάτων: Ποιήματα*, Εκδόσεις Καστανιώτη, Αθήνα 1989	
* *Το πνεύμα της άμυνας: Ποιήματα*, Πατάκη, Αθήνα 1999
* *Μιλάει ο αγριόχοιρος: Ποιήματα*, Ύψιλον/βιβλία, Αθήνα 2008 (7η συλλογή και συγκεντρωτική έκδοση)

### Μεταφράσεις
* Χούλιο Κορτάσαρ, *Οκτάεδρο*, Ύψιλον/βιβλία, Αθήνα 1983
* Χόρχε Λουίς Μπόρχες, *Εβαρίστο Καριέγκο*, Ύψιλον/βιβλία, Αθήνα 1984
* Χόρχε Λουίς Μπόρχες, *Ο δημιουργός*, μτφρ. με τον Δημήτρη Καλοκύρη, Ύψιλον/βιβλία, Αθήνα 1985
* Χόρχε Λουίς Μπόρχες και Αντόλφο Μπιόι Κασάρες, *Αφηγήσεις του Μπούστος Ντομέκ*, Ύψιλον/βιβλία, Αθήνα 1989
* Χούλιο Κορτάσαρ, *Τα μυστικά όπλα*, διηγήματα, Απόπειρα, Αθήνα 1990
* Pedro Garcia Montalvo, *Μια ιστορία από τη Μαδρίτη*, Εκδόσεις Καστανιώτη, Αθήνα 1992
* Claude Esteban, *Αϋπνία, ημερολόγιο*, συλλογική μετάφραση, Ερατώ, Αθήνα 1992
* Robert Louis Stevenson, *Η λέσχη της αυτοκτονίας*, Άγρα, Αθήνα 1992
* Michael Longley, *Ποιήματα*, συλλογική μετάφραση, Ερατώ, Αθήνα 1992
* Οκτάβιο Πας, *Η πέτρα του ήλιου και άλλα ποιήματα*, Ίκαρος, Αθήνα 1993
* John Dos Passos, *USA 1919*, Οδυσσέας, Αθήνα 1999
* *Με τον τρόπο του Καβάφη* (συλλογικό έργο και μετάφραση), Κέντρο Ελληνικής Γλώσσας, Θεσσαλονίκη 1999
* Francisco Brines, *Ποιήματα της παλιάς ζωής*, Εκδόσεις Γαβριηλίδης, Αθήνα 2000
* Isaac Bashevis Singer, *Ο σκλάβος*, Εκδόσεις Καστανιώτη, Αθήνα 2003
* John Dos Passos, *USA*, συλλογική μετάφραση, Οδυσσέας, Αθήνα 2007

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Κατηγορία:Δεύτερη Μεταπολεμική Γενιά
Κατηγορία:Ισπανιστές
Μπλε πολυκατοικία

Η **Μπλε πολυκατοικία** είναι μια από τις παλαιότερες πολυκατοικίες της Αθήνας και αποτελεί σταθμό στην ιστορία της ελληνικής αρχιτεκτονικής.

Κατασκευάστηκε την περίοδο 1932-1933 για λογαριασμό της οικογένειας Αντωνόπουλου από τον αρχιτέκτονα Κυριάκο Παναγιωτάκο και βρίσκεται στην διασταύρωση των οδών Αραχώβης και Θεμιστοκλέους στην περιοχή των Εξαρχείων. Το όνομά της οφείλεται στο αρχικό της μπλε χρώμα που επιμελήθηκε ο ζωγράφος Σπύρος Παπαλουκάς. Πρόκειται ουσιαστικά για δύο κτήρια, με διαφορετικές εισόδους, που ενώνονται μεταξύ τους μέσω του δώματος και του φωταγωγού. Στο δώμα παλιότερα υπήρχε εντευκτήριο, το οποίο όμως διαλύθηκε για να φτιαχτούν επτά νέα διαμερίσματα αυξάνοντας έτσι τον αριθμό στα 39. Στα αρχικά σχέδια του Παναγιωτάκου προβλεπόταν και πισίνα, η οποία τελικά δεν κατασκευάστηκε. Το έργο αυτό για την εποχή του ήταν πρωτοποριακό και αποτελεί χαρακτηριστικό δείγμα του μοντερνισμού της δεκαετίας του '30. Ο αρχιτέκτονας και διακοσμητής Λε Κορμπυζιέ δήλωσε για τη μπλε πολυκατοικία ότι «είναι πολύ όμορφη».

Το κτήριο κατά την περίοδο της δικτατορίας Μεταξά και του Β΄ Παγκοσμίου Πολέμου στέγασε την αντικατασκοπική οργάνωση «Μίδας» καθώς και το επιτελείο του αξιωματικού Γιάννη Τσιγάντε. Την εποχή των Δεκεμβριανών οι μαχητές του ΕΛΑΣ τρεις φορές είχαν αποπειραθεί να ανατινάξουν το κτίριο. 

Κατά καιρούς στο κτήριο διέμειναν σημαντικές προσωπικότητες, όπως οι: Ρένος Αποστολίδης, Λεωνίδας Κύρκος, Σοφία Βέμπο, Λιλή Ζωγράφου, απόγονος του Διονυσίου Σολωμού, Δημήτρης Χορν, Αλέξης Μινωτής, Κατίνα Παξινού, Κωστής Αντωνόπουλος (επιχειρηματίας και ιδιοκτήτης της πολυκατοικίας), Φρέντυ Γερμανός, Δημήτρης Μυράτ, Βαγγέλης Μεϊμαράκης, η κόρη του Ιωάννη Μεταξά και άλλοι.

Το αρχικό χρώμα της πολυκατοικίας ξεθώριασε και τη δεκαετία του 2000 βάφτηκε με λευκό χρώμα. Για την ιστορία της μπλε πολυκατοικίας έχει κυκλοφορήσει το ομώνυμο βιβλίο από την ανηψιά του Παναγιωτάκου, Μάρω Καρδαμίτση-Αδάμη.

Στην πολυκατοικία έχουν πραγματοποιηθεί τα εσωτερικά γυρίσματα της ταινίας «Ο ζηλιαρόγατος» (1957) με πρωταγωνιστή τον Βασίλη Λογοθετίδη και της σειράς «Λόγω Τιμής».

## Παραπομπές


## Πηγές
* Μάρω Καρδαμίτση-Αδάμη *Η μπλε πολυκατοικία* Εκδόσεις Libro, 2006 ISBN 960-490-082-X

## Εξωτερικοί σύνδεσμοι
* 

Κατηγορία:Διατηρητέα κτίρια στην Αθήνα
Κατηγορία:Πολυκατοικία
Σώπατρος (χριστιανός)

Ο **Σώπατρος** ή **Σωσίπατρος** ήταν Χριστιανός του 1ου αιώνα μ.Χ. από την εκκλησία της Βέροιας.

Σύμφωνα με τον Σιναϊτικό κώδικα, ο Σώπατρος ήταν γιος κάποιου Πύρου. Επίσης, ήταν μαζί με τον Αρίσταρχο, τον Γάιο, τον Σεκούνδο, τον Τρόφιμο και τον Τυχικό, στην συνοδεία του αποστόλου Παύλου, όταν αυτός πήγε από την Ελλάδα στη Μικρά Ασία, επιστρέφοντας από την τρίτη ιεραποστολική του περιοδεία.

Είναι κοινώς αποδεκτή η ταύτισή του με τον Σωσίπατρο, ο οποίος αναφέρεται στην επιστολή προς Ρωμαίους.

Τιμάται ως άγιος από την Ορθόδοξη εκκλησία στις 29 Απριλίου .

## Υποσημειώσεις


Σωπατρος
Σωπατρος
Βουλκανιζατέρ

μικρογραφία|150x150εσ|Βουλκανιζατέρ στην Ελλάδα
Με τον όρο **βουλκανιζατέρ** (από το γαλλικό *vulcanisateur*) εννοείται ο σταθμός αλλαγής ή επισκευής ελαστικών για μηχανοκίνητα οχήματα (π.χ. αυτοκίνητα, μοτοσικλέτες, γεωργικά μηχανήματα). Επίσης, σε ένα βουλκανιζατέρ μπορούν να γίνουν εργασίες όπως ζυγοστάθμιση των ελαστικών, ευθυγράμμιση, αλλαγές υλικών των φρένων, αλλαγή λιπαντικών κ.ά. Συνήθως τα συναντούμε στις παρυφές των πόλεων.

Κατηγορία:Αυτοκίνητο
Λόφος Στρέφη

Ο **λόφος του Στρέφη** βρίσκεται στην Αθήνα, ανάμεσα στα Εξάρχεια και τη Νεάπολη. 

Το παλαιότερο όνομά του κατά μερικούς ήταν Αγχεσµός και ανήκε στην οικογένεια Στρέφη. Για αρκετά χρόνια κατά τον 19ο και 20ο αιώνα λειτουργούσε εκεί λατομείο, που αλλοίωσε την μορφή του λόφου. Το λατομείο ανέστειλε την λειτουργία του την δεκαετία του 1920, οπότε και άρχισε η δενδροφύτευση και του λόφου. Ο λόφος πέρασε στο ελληνικό δημόσιο το 1914 και το 1938 στον Δήμο Αθηναίων.

Στο λόφο υπάρχει υπαίθριο θέατρο, γήπεδο μπάσκετ, παιδική χαρά και χώρος κυλικείου.

## Παραπομπές


Στρεφη
HH-43 Huskie

Το **[[Kaman]] HH-43 Huskie** ήταν ελικόπτερο το οποίο χρησιμοποιήθηκε από την Αμερικανική Πολεμική Αεροπορία, το Αμερικανικό Πολεμικό Ναυτικό και το Σώμα των Αμερικανών Πεζοναυτών από τη δεκαετία του 1950 έως τη δεκαετία του 1970. Χρησιμοποιήθηκε κυρίως σε ρόλους εναέριας πυρόσβεσης και διάσωσης. Αρχικά έφερε τους κωδικούς **HTK** και **HUK** από το Ναυτικό και τους Πεζοναύτες. 

## Σχεδίαση και εξέλιξη
Το Huskie διέθετε μία ασυνήθιστη διάταξη διασταυρούμενων, αντίθετα περιστρεφόμενων, κυρίων στροφείων τα οποία έφεραν σερβομηχανικά φλάπς ελέγχου. Το πρώτο πρωτότυπο πέταξε το 1947 και υιοθετήθηκε από το Αμερικανικό Ναυτικό με εμβολοφόρο κινητήρα. Αργότερα υιοθετήθηκε από την Πολεμική Αεροπορία με κινητήρα τουρμποσάφτ στις εκδόσεις HH-43B και F. 

## Επιχειρησιακή ιστορία
Το ελικόπτερο είδε δράση στον πόλεμο του Βιετνάμ με αποσπασμένο στο Κέντρο Αεροπορικής Διάσωσης του Ειρηνικού, τις 33η, 36η και 38η Μοίρες Αεροπορικής Διάσωσης και την 40η Μοίρα Αεροδιαστημικής Διάσωσης και Ανάκτησης, όπου το ελικόπτερο έγινε γνωστό με τον κωδικό κλήσης του «*Pedro*». Το HH-43 αντικαταστάθηκε από νεότερα αεροσκάφη στις αρχές τις δεκαετίας του 1970. 

## Εκδόσεις
;XHTK-1: Δύο διθέσια ελικόπτερα που χρησιμοποιήθηκαν για αξιολόγηση
;HTK-1: Τριθέσια έκδοση παραγωγής για το Αμερικανικό Πολεμικό Ναυτικό, αργότερα μετονομάστηκε σε TH-43A,, Κατασκευάστηκαν 29. 
;HTK-1G: Ένα ελικόπτερο για αξιολόγηση από την Αμερικανική Ακτοφυλακή. 
;HTK-1K: Ένα ελικόπτερο για στατικές δοκιμές ως τηλεκατευθυνόμενο αεροσκάφος.
;XHOK-1: Πρωτότυπο της έκδοση για το Σώμα των Αμερικανών Πεζοναυτών, κατασκευάστηκαν 2. 
;HOK-1: Έκδοση των Αμερικανών Πεζοναυτών. Έφερε κινητήρα R-1340-48 ισχύος 600 ίππων. Κατασκευάστηκαν 81 και αργότερα μετονομάστηκε σε OH-43D.
thumb|right|300px|Φόρτωση πυροσβεστικού εξοπλισμού σε ελικόπτερο HH-43B Huskie
;HUK-1: Έκδοση του HOK-1 για το Αμερικανικό Πολεμικό Ναυτικό. Αργότερα μετονομάστηκε σε UH-43C. Κατασκευάστηκαν 24.
;H-43A: Έκδοση του HOK-1 για την Αμερικανική Πολεμική Αεροπορία. Αργότερα μετονομάστηκε σε HH-43A. Κατασκευάστηκαν 18.
;HH-43A: Μετονομασία του H-43A (μετά το 1962).
;H-43B: Έκδοση του H-43A με κινητήρα T-53-L-1B ισχύος 860 ίππων, τρεις θέσεις και πλήρη εξοπλισμό διάσωσης. Αργότερα μετονομάστηκε σε HH-43B. Κατασκευάστηκαν 200.
;HH-43B: Μετονομασία του H-43B (μετά το 1962).
;UH-43C: Μετονομασία του HUK-1 (μετά το 1962).
;OH-43D: Μετονομασία του HOK-1 (μετά το 1962).
;TH-43E: Μετονομασία του HTK-1 (μετά το 1962).
;HH-43F: Έκδοση του HH-43B με κινητήρα T-53-L-11A ισχύος 825 ίππων και στροφεία μειωμένης διαμέτρου. Κατασκευάστηκαν και τροποποιήθηκαν από την έκδοση HH-43B 42 ελικόπτερα.
;QH-43G: Ένα OH-43D τροποποιημένο σε τηλεκατευθυνόμενη διάταξη.

## Χρήστες
;
;
;
;
;
;
;

## Παρόμοιες εξελίξεις
* Kaman K-MAX
## Συγκρίσιμα ελικόπτερα
* Flettner Fl 282
## Παραπομπές


## Εξωτερικοί σύνδεσμοι

* Το HH-43 στο mουσείο της USAF
* Το HH-43 στο KensAviation.com
* Το HH-43 στο Museum of Aviation
* Ανεπίσημη σελίδα για το HH-43

H
Ποικιλασσός

Η **Ποικιλασσός** ή **Ποικιλάσιο** ήταν πόλισμα με λιγοστή καλλιεργητική έκταση της αρχαϊκής, κλασικής και ελληνιστικής περιόδου στη νότια ακτή της δυτικής Κρήτης, στον μυχό του φαραγγιού της Τρυπητής, μεταξύ της Σούγιας και της Αγίας Ρουμέλης. Είναι προσεγγίσιμη από τη θάλασσα, καθώς τα Λευκά Όρη αποκόπτουν την επικοινωνία της με την ενδοχώρα. Αναφέρεται μόνο από τον Πτολεμαίο (3.15.3), που την τοποθετεί λανθασμένα ανατολικά της Τάρρας και από τον *[[Σταδιασμός ήτοι περίπλους της μεγάλης θαλάσσης|Σταδιασμό]]*, παρ. 329, ως πολίχνη με αγκυροβόλιο και νερό. Η έλλειψη νομισματικής μαρτυρίας υποδεικνύει ότι δεν ήταν ανεξάρτητη πόλη. Λίγα ερείπια κατοικιών επιβιώνουν σήμερα σε απόσταση περίπου 1,6 χλμ από τη θάλασσα και δεν υπάρχει ασφαλές αγκυροβόλιο, αλλά δεδομένου ότι η στάθμη της θάλασσας ήταν περίπου 6 μ υψηλότερη στην αρχαιότητα, είναι πολύ πιθανό ότι υπήρχε ασφαλές αγκυροβόλιο στο στόμιο του ποταμού. 

Στην πόλη ανακαλύφθηκαν επιγραφές που μαρτυρούν την ύπαρξη ναού αφιερωμένου στον Σέραπι. Ανακαλύφθηκαν επίσης λαξευμένοι τάφοι στα βράχια. Στον *Κώδικα* 918 της Μαρκιανής Βιβλιοθήκης αναφέρεται ως *Pecilasio overo Pescalio*.

Τον 3ο αιώνα π.Χ. αποτέλεσε μέλος του κοινού των Ορείων, μιας ομοσπονδίας ορεινών πόλεων, που τα μέλη της απολάμβαναν ανεξαρτησία αλλά είχαν κοινή εσωτερική και εξωτερική πολιτική. Την ομοσπονδία αυτή αποτελούσαν οι πόλεις Λισός, Συία, Ποικιλασσός, Τάρρα, Υρτακίνα και Έλυρος.

## Παραπομπές


Π
Π
Π
Αγία Τριάδα Καρπενησίου Ευρυτανίας

Η **Αγία Τριάδα** Καρπενησίου ή Κτημενίων είναι ένα ορεινό χωριό, το οποίο ανήκει στον Νομό Ευρυτανίας. Βρίσκεται στη βόρεια πλευρά του Τυμφρηστού (Βελούχι) και σε υψόμετρο περίπου 770 μέτρα. Απέχει 31 χλμ από το Καρπενήσι και υπάγεται στον καλλικρατικό Δήμο Καρπενησίου, ενώ μέχρι το 2010 αποτελούσε την έδρα του καποδιστριακού Δήμου Κτημενίων. Κατά την απογραφή του 2021 είχε πληθυσμό 122 κατοίκους. 

## Πληθυσμός
Η διακύμανση του πληθυσμού του χωριού είναι η εξής:

## Σημείωση
Στην Ευρυτανία και το Δήμο Αγράφων υπάρχει ο συνώνυμος οικισμός Αγία Τριάδα.

## Παραπομπές


## Βιβλιογραφία
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή 
* Τάκης Ντάσιος, 1999, *Στ' Άγραφα*, Αθήνα, Εκδόσεις Μίλητος, ISBN 960-8460-13-1

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Λεύκιος Μόμμιος Αχαϊκός

Ο **Λεύκιος Μόμμιος** (λατινικά: *Lucius Mummius*) ήταν Ρωμαίος πολιτικός και στρατιωτικός, που έζησε κατά τον 2ο αιώνα π.Χ. Έλαβε το προσωνύμιο *«ο Αχαϊκός»*, επειδή ήταν εκείνος που προσάρτησε το 146 π.Χ. στη ρωμαϊκή επικράτεια μεγάλο μέρος των ελληνικών εδαφών, σχηματίζοντας έτσι την Επαρχία της Αχαΐας.

Ύπατος το 146 π.Χ., ο Μόμμιος ανέλαβε την υποχρέωση να αναλάβει την αρχιστρατηγία του πολέμου στην Πελοπόννησο. Έχοντας επιτύχει εύκολη νίκη απέναντι στο Διαίο, στρατηγό της Αχαϊκής Συμπολιτείας, εισήλθε στην Κόρινθο. Όλοι οι άρρενες πολίτες της πόλης θανατώθηκαν, ενώ οι γυναίκες και τα παιδιά οδηγήθηκαν στη σκλαβιά. Όλα τα αγάλματα, έργα τέχνης και ζωγραφικής κατασχέθηκαν και μεταφέρθηκαν στην πόλη της Ρώμης, ενώ η Κόρινθος έγινε στάχτη. Ωστόσο υπάρχουν τουλάχιστον δύο αρχαίες πηγές που δεν μιλούν για ολοκληρωτική καταστροφή της πόλης.

Η φαινομενικά άσκοπη σκληρότητα που επέδειξε ο Μόμμιος στην Κόρινθο, σε καμιά περίπτωση χαρακτηριστική του συμπεριφορά, εξηγείται από τον Τέοντορ Μόμσεν ως διαταγή της Συγκλήτου, η οποία με τη σειρά της πιεζόταν από την παράταξη των εμπόρων, η οποία επιθυμούσε να εξουδετερώσει έναν σημαντικό ανταγωνιστή. Σύμφωνα με τον Πολύβιο, για την καταστροφή της πόλης, ευθυνόταν η αδυναμία του να αντισταθεί στις πιέσεις των γύρω του.

Την επόμενη περίοδο ο Μόμμιος επέδειξε αξιόλογες διοικητικές ικανότητες, μεγάλη αίσθηση δικαίου και προσωπική ακεραιότητα, η οποία του εξασφάλισε το σεβασμό των κατοίκων της περιοχής. Μάλιστα προσπάθησε σκληρά να μην προσβάλλει το θρησκευτικό τους συναίσθημα. 

Επιστρέφοντας στη Ρώμη, ανταμοίφθηκε με διεξαγωγή θριάμβου. Το 142 π.Χ. εκλέχτηκε Τιμητής με τον Σκιπίωνα Αιμιλιανό τον Αφρικανό, του οποίου η αυστηρότητα ήρθε πολλές φορές σε σύγκρουσε με τη διαλακτικότητα του συνεργάτη του.

Ο Μόμμιος ήταν ο πρώτος *«novus homo»* καταγόμενος από την τάξη των πληβείων που κέρδισε επώνυμο για τις στρατιωτικές του υπηρεσίες. Η αδιαφορία που επέδειξε προς τα έργα τέχνης και η άγνοιά του αναφορικά με την αξία τους φανερώνεται από τη διάσημη ρήση του προς τους ναυτικούς που ανέλαβαν τη μεταφορά των θησαυρών από την Κόρινθο στη Ρώμη: *«Αν τα χάσετε ή τα καταστρέψετε, οφείλετε να τα αντικαταστήσετε»*. Τέλος ανήγειρε ένα θέατρο με βελτιωμένη ακουστική και καθίσματα, σύμφωνα με το ελληνικό μοντέλο, κάνοντας ένα σημαντικό βήμα στον τομέα κατασκευής οικοδομημάτων αναψυχής.

## Σημειώσεις


## Δείτε ακόμη
* Αχαΐα (ρωμαϊκή επαρχία)
* Αρχαία Ρώμη
* Αρχαία Κόρινθος

Μομμιος
Μομμιος
Κατηγορία:Ρωμαίοι ύπατοι του 2ου αιώνα π.Χ.
Δημήτριος Καλδίρης

Ο **Δημήτριος Καλδίρης** είναι εκπαιδευτικός και συγγραφέας. Γεννήθηκε στα Καλάβρυτα το 1933 από μητέρα νοικοκυρά και πατέρα τσαγκάρη με 6 ακόμα παιδιά. Ήταν μαθητής του Δημοτικού σχολείου, όταν οι Ναζί κατέστρεψαν την πόλη και τους κατοίκους της, οπότε έχασε τον πατέρα του. Ολοκλήρωσε τις εγκύκλιες σπουδές του στη γενέτειρά του και γράφτηκε στο Πανεπιστήμιο Αθηνών, όπου σπούδασε διαδοχικά Αρχαιολογία, Ιστορία, Θεολογία και Νομικά.

Κατά τη διάρκεια της στρατιωτικής του θητείας, εργάστηκε στους ραδιοφωνικούς σταθμούς Κοζάνης και Φλώρινας ως παραγωγός και σχολιαστής ραδιοφωνικών εκπομπών.

Έγραψε πολλά άρθρα σε εφημερίδες, περιοδικά, εγκυκλοπαίδειες και εξέδωσε τα παρακάτω βιβλία, ανάμεσα στα οποία ξεχωρίζει "Το δράμα των Καλαβρύτων", ένα χρονικό της καταστροφής της πόλης.

Υπηρέτησε ως Διευθυντής σε πολλά Γυμνάσια και Λύκεια, ως Σύμβουλος Εκπαιδεύσεως στο Γενικό Προξενείο της Ελλάδος στην Κωνσταντινούπολη, ως Διευθυντής στο Γυμνάσιο-Λύκειο στο Ζαΐρ και έχει τιμηθεί:
* Με βραβείο Ιπεκτσί.
* Με Δίπλωμα μετά Αργυρού Σταυρού ΕΕΣ
* Με επαίνους από τη Σχολή Αμύνης, τον Νομάρχη Πατρών, τον Γενικό Επιθεωρητή Μ.Ε. Αχαΐας, τον Γενικό Πρόξενο της Ελλάδος στην Κωνσταντινούπολη και
* Με ευαρέσκεια από την Ελληνική Κοινότητα στο Ζαΐρ.

Ο Δημήτρης Καλδίρης ζει σήμερα στην Αθήνα ως συνταξιούχος Λυκειάρχης.

## Εργογραφία
* 1963 - "Η πιο μαύρη μέρα της Κατοχής"
* 1965 - "Ομιλίες για όλες τις εθνικές και σχολικές εορτές"
* 1968 - "Σύγχρονος οδηγός εκθέσεων"
* 1968 - "Αριστοφάνη Βάτραχοι - Εισαγωγή-μετάφραση-σχόλια"
* 1977 - "Το δράμα των Καλαβρύτων"
* 1978 - "Δημοσθένη:Περί ειρήνης-περί Αλονήσου" Εισαγωγή-κείμενο-μετάφραση-σχόλια
* 1978 - "Η Βίβλος" Μεταγλώττιση στα νέα Ελληνικά
* 1979 - "Σύγχρονος σύμβουλος εκθέσεων"
* 1982 - "Λεξικό αμοιβαίων ελληνικών και τουρκικών επιδράσεων"
* 1986 - "Ο θρήνος των Καλαβρύτων"
* 1987 - "Το ξύπνημα της λευτεριάς"
* 1997 - "Καλάβρυτα: πώς τα είδαν οι επισκέπτες", Γη μαρτυρικών και ηρωικών αναμνήσεων
* 2003 - "Η Αγία Λαύρα στη λογοτεχνία"



Κατηγορία:Έλληνες συγγραφείς του 20ού αιώνα